শেহতীয়াকৈ ৰাজ্যখনৰ বিভিন্ন স্থানৰ সমান্তৰালকৈ মহানগৰীৰ বিমানবন্দৰ-ৰে'ল ষ্টেশ্যন আদিত কেইবা কোটি টকা মূল্যৰ অবৈধ সোণৰ বিস্কুট উদ্ধাৰ হোৱাৰ পিছত শনিবাৰে ৰাজহ চোৰাংচোৱা বিভাগৰ অভিযানত গুৱাহাটীত পুনৰ জব্দ হয় প্ৰায় দুই কোটি টকা মূল্যৰ ৩৭খনকৈ সোণৰ বিস্কুট।
বৰ্তমান যেন অবৈধ সোণ সৰবৰাহৰ কৰিড'ৰত পৰিণত হৈছে গুৱাহাটী মহানগৰ। সমগ্ৰ উত্তৰ-পূৰ্বাঞ্চলৰ চোৰাং ঘাটিসমূহৰ পৰা গুৱাহাটী হৈ এই চোৰাং সোণ তথা আন অবৈধ সামগ্ৰী বাহিৰলৈ সৰবৰাহ হয়।
জানিব পৰা মতে ৰাজহ চোৰাংচোৱা বিভাগৰ অভিযানকাৰী দল এটাই ২৪ ঘন্টাৰ ভিতৰত অবৈধভাৱে সৰবৰাহ কৰা ৩৭খন সোণৰ বিস্কুট জব্দ কৰে।
সৰবৰাহৰ অন্যতম অভিযুক্ত কামালুদ্দিনে অতি কৌশলেৰে ম্যানমাৰৰ পৰা সোণৰ বিস্কুটকেইখন গুৱাহাটীলৈ অনা বুলি স্বীকাৰ কৰে।
আনহাতে, গুৱাহাটী ৰে'ল ষ্টেশ্যনত অভিযান চলাই এজন ৰে'লযাত্ৰীৰ পৰা ২২খন সোণৰ বিস্কুট জব্দ কৰা হয়। যাত্ৰীজনে অবৈধ সোণৰ বিস্কুটকেইখন জোতাৰ ভিতৰত লুকুৱাই আনিছিল বুলি কোৱা হৈছে।
উক্ত যাত্ৰীজনেও ম্যানমাৰৰ পৰা অবৈধভাৱে লুকুৱাই অনা সোণৰ বিস্কুটকেইখন ৰাজধানী এক্সপ্ৰেছেৰে দিল্লীলৈ নিবলৈ চেষ্টা চলাইছিল বুলি জানিব পৰা গৈছে।
অবৈধভাৱে সোণ সৰবৰাহ কৰাৰ অপৰাধত দুই সৰবৰাহকাৰীক ৰাজহ চোৰাংচোৱা বিভাগে আটক কৰাৰ লগতে জব্দ কৰা সোণৰ বিস্কুটকখিনি চোৰাংচোৱা বিভাগে নিজৰ জিম্মাত ৰাখিছে।
উল্লেখ্যযোগ্য যে নিৰাপত্তা ব্যৱস্থা কটকটীয়া কৈ ৰখা গুৱাহাটী মহানগৰী অবৈধ সোণ সৰবৰাহৰ ঘাটিত পৰিণত হোৱা বিষয়টোৱে সকলোকে আচৰিত কৰি তুলিছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
